burgasdotpro/wikipedia huggingface dataset:
SAP Center at San Jose

SAP Center at San Jose (v minulosti známy pod menom HP Pavilion, Compaq Center at San Jose a San Jose Arena) je multifunkčná aréna v treťom najväčšom kalifornskom meste, San José. Compaq v roku 2002 kúpil práva na názov arény. Po tom, ako v roku 2003 firma Hewlett Packard kúpila firmu Compaq, bol štadión premenovaný na HP Pavilion. 
SAP Center prešiel v roku 2007 niekoľkými vylepšeniami, napríklad bola inštalovaná nová veľkorozmerná obrazovka, nový obrazový a zvukový systém, nová videomiestnosť a ďalšie V.I.P. boxy.
Štadión je miestom konania približne 190 podujatí za rok, každoročne sa tu koná tenisový turnaj SAP Open. Štadión bol v roku 1997 miestom konania NHL All-Star Game a v roku 1996 sa tu uskutočnili Majstrovstvá Spojených štátov v krasokorčuľovaní.
Karl-Gerät

Karl-Gerät (040/041) bolo nemecké samohybné delo (mažiar) používané počas druhej svetovej vojny. Jeho najťažší náboj mal kaliber 600 mm a vážil 2 170 kg. Dostrel najľahšieho náboja (1 250 kg) bol niečo cez 10 km. Každý mažiar sprevádzal žeriav, ťažký podvalník a niekoľko upravených tankov na prepravu munície. Zadanie na kanón schopný útoku na francúzsku Maginotovu líniu bolo vypracované v roku 1936. Výroba sa začala v období tesne pred začiatkom druhej svetovej vojny. Celkovo bolo vyrobených 7 mažiarov Karl-Gerät. Prvých šesť z nich malo prezývky "Adam, Eva, Thor, Odin, Loki" a "Ziu". Tieto zbrane boli dodané armáde od novembra 1940 do augusta 1941. Boli použité napríklad pri útoku na Brest v roku 1941, Sevastopoľ v roku 1942, ostreľovali poľských povstalcov vo Varšave roku 1944 alebo Spojenecké pozície v Ardenách a pri Remagene.
HP Pavilion

HP Pavilion môže byť:
Rochester (Minnesota)

Rochester je tretie najväčšie mesto amerického štátu Minnesota a sídlo okresu Olmsted. Je to tretie najväčšie mesto Minnesoty a najväčšie mesto mimo aglomerácie Minneapolis-Saint Paul-Bloomington. V Rochestri sa nachádza jedno z najznámejších zdravotníckych zariadení v USA - Mayo Clinic s približne 30 000 zamestnancami. Klinika je jedným z hlavných dôvodov, prečo Rochester každý rok navštívi viac ako 2 milióny turistov.
Michael Jai White

Michael Jai White (* 10. november 1967, Brooklyn, New York) je americký herec a majster bojových umení, ktorý hral v mnohých filmoch a televíznych seriáloch. Je prvým Afroameričanom, ktorý stvárnil hlavného superhrdinu z knihy vo filme "Spawn" z roku 1997, v ktorom stvárnil postavu Al Simmonsa. White tiež stvárnil Marcusa Williamsa vo filme "Prečo som sa len ženil?".
White je uznávaný majster bojových umení, pričom vlastní sedem čiernych pásov v Shotokane, Brazílskom džiu-džicu, Taekwonde, Kobude, Gódžú rjú, Tangsude, Wushu, Kjókušinkai so špecifickým zameraním v Kjókušinkai (hoci jeho štýl začleňuje prvky mnohých rozdielnych foriem bojových umení). Keď White začal s tréningom bojových umení mal osem rokov.
Rochester

Rochester môže byť:
Jaan Pehechan Ho

Jaan Pehechan Ho je populárna indická rock and rollová skladba, ktorú zložil Shankar Jaikishan, texty napísal Anand Bakshi a naspieval Mohammed Rafi. Bola vytvorená pre bollywoodsky film "Gumnaam".
Populárna kultúra.
Skladba bola v roku 2011 použitá pre televíznu reklamu Heineken.
Databáza (rozlišovacia stránka)

Databáza (iné názvy: báza dát, báza údajov, dátová báza) môže byť:
Webová stránka

Webová stránka (iné názvy: internetová stránka, stránka, jazykovo nevhodne: webstránka/web stránka) môže byť:
Václav Rabas (maliar)

Václav Rabas (* 13. november 1885, Krušovice – † 26. október 1954, Praha) bol český maliar, ktorému bol medzi prvými udelený roku 1945 titul Národný umelec.
Bol členom Umeleckej besedy, Spolku výtvarných umelcov Mánes, spoluzakladateľom Združenia českých umelcov a grafikov Hollar a patril medzi spoločnosť „Pátečníkov“.
Extrapyramídové poruchy a poruchy hýbavosti (MKCH-10)

G20 - G26: EXTRAPYRAMÍDOVÉ PORUCHY A PORUCHY HÝBAVOSTI patria do VI. kapitoly MKCH-10 - Choroby nervového systému.
G20 - PARKINSONOVA CHOROBA
G21 - SEKUNDÁRNY PARKINSONIZMUS
liečiva.
Podľa potreby použiť doplnkový kód vonkajších príčin (XX. kapitola) na indentifikovanie
vonkajšieho činiteľa.
G22* - PARKINSONIZMUS PRI CHOROBÁCH ZATRIEDENÝCH INDE
G23 - INÉ DEGENERATÍVNE CHOROBY BAZÁLNYCH GANGLIÍ
Nezahŕňa: 
G24 - DYSTÓNIA
Zahŕňa:
Nezahŕňa:
G25 - INÉ EXTRAPYRAMÍDOVÉ PORUCHY A PORUCHY HÝBAVOSTI
ak je liečivo príčinným faktorom.
tiky organického pôvodu
ak je liečivo príčinným faktorom.
G26* - EXTRAPYRAMÍDOVÉ PORUCHY A PORUCHY HÝBAVOSTI PRI CHOROBÁCH ZATRIEDENÝCH INDE
Iné degeneratívne choroby nervového systému (MKCH-10)

G30 - G32: INÉ DEGENERATÍVNE CHOROBY NERVOVÉHO SYSTÉMU patria do VI. kapitoly MKCH-10 - Choroby nervového systému.
G30 - ALZHEIMEROVA CHOROBA
Zahŕňa: 
Nezahŕňa:
G31 - INÉ DEGENERATÍVNE CHOROBY NERVOVÉHO SYSTÉMU NEZATRIEDENÉ INDE
G32* - INÉ DEGENERATÍVNE PORUCHY NERVOVÉHO SYSTÉMU PRI CHOROBÁCH ZATRIEDENÝCH INDE
Drahošanka

Drahošanka je jedna z deviatich mestských častí mesta Čadca. Nachádza sa severovýchodne od centra mesta, od ktorého ju oddeľuje železničná trať 127 a diaľnica D3. Nachádza na v severnej časti Kysuckých Beskýd (podcelku Javorský Beskyd), najvyšší bod má Pomerne riedko a nesúvisle osídlené hornaté územie sa delí na osady: Bukov, Capkov, Drahošanka, Kultánovci, Liškovci, Mančovci, Najdkovci, Ševcovci, Vlčákovci. 
Na severe a východe susedí s mestskou časťou Čadečka, na juhu s Horelicou a na juhozápade s centrom mesta.
V osade Drahošanka sú vybudované dve kaplnky a krížová cesta. Konajú sa tu počas roka sv. omše a pobožnosti. Pri Lurdskej kaplnke situovanej vo svahu kopca vyviera prameň vody.
Táto časť mesta je hojne navštevovaná turistami, či už pešími, alebo na bicykloch. Cyklisti môžu využiť cyklotrasu spájajúcu centrum mesta s Drahošankou, pokračujúcou popod Javorské s cieľom v Oščadnici.
Sovovité

Sovovité (Strigidae) je čeľaď z radu sovotvaré. Zahŕňa takmer 200 žijúcich druhov v 25 rodoch rozšírených na všetkých svetových kontinentoch s výnimkou Antarktídy.
Charakteristika.
Hoci sa jednotliví zástupcovia viditeľne líšia vo veľkosti, a to od najmenšieho druhu sovička kaktusová až po výra skalného, majú niekoľko totožných telesných znakov. Medzi najnápadnejšie patrí veľká hlava, krátky chvost a nenápadne sfarbené perie, ktoré je pri oboch pohlaviach sfarbené totožne. U všetkých sovovitých je viditeľný aj sexuálny dimorfizmus vo veľkosti, samice totiž dorastajú do väčších rozmerov ako samce. Väčšina zástupcov žije spravidla na stromoch, sú aktívne v noci a potravu lovia počas letu (hoci existujú aj výnimky, napr. sova králičia). Krídla majú preto veľké, široké, zaguľatené, dlhé, porastené veľmi mäkkým perím a pri lete sú úplne potichu.
Systém čeľade.
Sovovité:
Zoznam prídavných látok v potravinách

Tento zoznam obsahuje prídavné látky používané v potravinách. Používanie určitých látok z tohto zoznamu môže byť v niektorých štátoch zakázané.
Václav Rabas

Václav Rabas môže byť:
ROH

ROH môže byť:
Vladimir Andrejevič Tarasenko

Vladimir Andrejevič Tarasenko (; * 13. decembra 1991, Jaroslavľ) je ruský hokejový útočník, aktuálne hráč tímu Florida Panthers.
Klubový hokej.
V nadnárodnej súťaži debutoval už v sedemnástich rokoch v sezóne 2008/09, drese Sibiru Novosibirsk. V roku 2010 bol draftovaný klubom St. Louis Blues. Ročník 2011/12 začal v Novosibirsku, ale v polovici januára bol vymenený do Petrohradu, v ktorom patril medzi najlepších hráčov. V KHL odohral 176 stretnutí, v ktorých strelil 52 gólov a pridal 48 asistencií. Pred sezónou 2012/13 sa s klubom St. Louis Blues dohodol na trojročnom nováčikovskom kontrakte.
Aceh

Aceh je jedna z 33 provincií Indonézie. Nachádza sa na severozápadnom okraji ostrova Sumatra. Hlavným mestom a administratívnym strediskom je Banda Aceh.
Geografia.
Stredná časť provincie je hornatá a pokrytá tropickým lesným porastom; najvyšším vrcholom je sopka Leuser (). Pobrežie tvoria úrodné nížiny.
Populácia.
Osídlenie je riedke (väčšinu tvoria Acehovia), s vysokou prevahou moslimského vierovyznania.
Dejiny.
Aceh bol v roku 1500 malým samostatným kráľovstvom, centrom obchodu s korením. Svoj vrchol dosiahlo v 1. polovici 17. storočia. Snahy Holandského kráľovstva o jeho podmanenie vyústili v rokoch 1873 až 1903 do tzv. acehskej vojny. Tá síce skončila víťazstvom Holanďanov, no posledné ohniská odporu boli potlačené až v roku 1913.
Od roku 1947 je Aceh provincia v rámci Indonézie.
Hospodárstvo.
Aceh je zdrojom vzácnych tropických drevín. Pestuje sa tu ryža, kokosové palmy, kaučukovníky. Nachádzajú sa tu a ťažia sa ložiská ropy a zemného plynu.
Hydrogenperoxosíran draselný

Hydrogénperoxosíran draselný (KHSO5, staršie aj hydrogénpersíran draselný) je chemická zlúčenina široko používaná ako oxidačné činidlo. Ide o kyslú draselnú soľ kyseliny peroxomonosírovej (triviálny názov Caroova kyselina, odtiaľ aj triviálny názov peroxomonosíranov "karoáty").
Hydrogénperoxosíran draselný, spolu s hydrogénsíranom draselným a síranom draselným je súčasťou "trojitej soli" so vzorcom 2 KHSO5•KHSO4•K2SO4. Štandardný elektródový potenciál tejto zlúčeniny je +1,44 V s poloreakciou (redukciou) na hydrogénsíran.
V tejto forme je karoát pomerne stabilný a komerčne dostupný napríklad od firiem Evonik (predtým Degussa) pod značkou "Caroat" a DuPont pod značkou "Oxone"; tieto značky sa stávajú súčasťou štandardného chemického slovníka. 
Ilustratívna ohľadom oxidatívnej sily tejto soli v organickej chémii je oxidácia akridínových derivátov na zodpovedajúce akridín-N-oxidy.
Oxiduje tiež sulfidy na sulfóny so spotrebou dvoch ekvivalentov karoátu. S jedným ekvivalentom možno pohodlne a s dobrými výťažkami oxidovať sulfid na zodpovedajúci sulfoxid, nakoľko oxidácia sulfidu na sulfoxid prebieha rýchlejšia než oxidácia sulfoxidu na sulfón.
Okrem aplikácii ako oxidačné činidlo v laboratóriu a priemysle sa používa peroxomonosíran draselný aj ako účinná látka rôznych biocídov, konkrétne dezinfekčných látok; využitie tak nachádza jednak v „bezchlórovej dezinfekcii“ bazénovej vody a ako účinná látka dezinfekčných prípravkov s širokým spektrom účinnosti a aplikačnými možnosťami (dezinfekcia povrchov a inštalácii v zdravotníctve, chove zvierat, sociálnych zariadeniach, v podnikoch výroby potravín atď.)
Encián

Encián môže byť:
Kyanippos (syn Aigialea)

Kyanippos (starogr. "Κυάνιππος – Kyanippos", ) je v gréckej mytológii, syn argejského kráľa Aigialea, bol posledný kráľ v Argu z rodu Amythaónovcov. 
Kyanippov starý otec Adrastos bol jeden zo siedmich vodcov, ktorý sa zúčastnil neúspešnej vojenskej výpravy Argu proti Tébam vo vojne zvanej Siedmi proti Tébam a ako jediný z vodcov ju prežil. Po desiatich rokoch sa potomkovia padlých vodcov, tzv. epigoni, a medzi nimi aj Adrastov syn Aigialeus znovu vypravili proti Tébam a tentoraz v boji zvíťazili. Zatiaľ čo jeho otec Adrastos v predošlej výprave ako jediný prežil, on naopak, ako jediný z vodcov padol.
Keď potom kráľ Adrastos zomrel, jeho vnuk Kyanippos sa mal stať právoplatným následníkom trónu. On bol však v tom čase ešte malý, preto sa jeho opatrovníkmi a prakticky vládcami Argu stali Tydeov syn Diomédes a Euryalos syn Mékistea. Neskôr, keď Kyanippos dospel, prevzal opraty vlády sám. Po rokoch vlády však zomrel bezdetný a kráľom Argu sa stal Amfilochos syn Amfiaraa a tak bol Kyanippos posledným kráľom Argu z rodu thesálskych Amythaónovcov.
Anglické národné lakrosové družstvo mužov

Anglické národné lakrosové družstvo mužov je národné družstvo mužov, ktoré reprezentuje Anglicko v medzinárodných lakrosových súťažiach, podujatiach a priateľských zápasoch. Funguje pod záštitou "English Lacrosse Association" (ELA). Jeho najvýraznejším úspechom je 2. miesto na MS 1974 či 9-násobné víťazstvo na majstrovstvách Európy. 
Anglické družstvo mužov sa predstavilo hneď na prvých majstrovstvách sveta i na prvých majstrovstvách Európy. V roku 2016 viedol družstvo ako hlavný tréner Bel McAllister. Pod jeho vedením vyhralo družstvo na ME 2016 všetky zápasy, obhájilo prvenstvo a získalo tak už svoj deviaty titul (štvrtý v rade).
Symfony

Symfony je PHP framework vychádzajuci z návrhového vzoru MVC pre vývoj webových aplikácií. Symfony je open source, vydaný pod MIT licenciou a jeho vývoj sponzoruje francúzka firma Sensio Labs.
Cieľom Symfony je urýchliť vytváranie a údržbu webových aplikácií.
História vydaní.
Symfony 2 - Plány a proces vydávania nových verzií
Herne (Nemecko)

Herne je nemecké mesto v spolkovej krajine Severné Porýnie-Vestfálsko. Leží na severe Porúria. V roku 2010 tu žilo 164 762 obyvateľov.
Geografia.
Mesto leží medzi Bochumom a Recklinghausenom. Najvyšší bod je vo výške 130 m, najnižší 33 m nad morom.
Susedné obce.
Herten, Recklinghausen, Castrop-Rauxel, Bochum, Gelsenkirchen.
Správne členenie.
Mesto má štyri obvody a 13 mestských častí:
Herne

Herne môže byť:
Žltokoreň

Žltokoreň (lat. "Xanthorhiza") je rod z čeľade iskerníkovité ("Ranunculaceae"). Obsahuje jediný druh žltokoreň najjednoduchší ("Xanthorhiza simplicissima"). Pochádza z východu Severnej Ameriky, kde jeho pôvodným stanoviskom bol podrast vo vlhkých listnatých lesoch.
Charakteristika.
Žltokoreň je nízky opadavý ker 40 – 80 cm vysoký s tenkými vzpriamenými nevetvenými výhonkami. Rozširuje sa podzemnými výbežkami. Jeho kôra aj korene sú žltkasté, horkej chuti. Nepárno zložené listy sú až 18 cm dlhé a tvoria ich 3 alebo 5 zastrihovaných pilovitých podlhovastých lístkov dlhých 3 - 6 cm. Na jar sú mladé listy bronzovej farby a na jeseň získavajú výraznú farbu červenú. Súkvetie dlhé 15 až 20 cm vyrastá spravidla súčasne s listami, v marci až apríli, a nesie kvety červenohnedej farby. V kvete je 5 kališných lístkov a 5 či 10 tyčiniek. Rozkvitá v apríli a máji, plodom sú malé mechúriky hnedastej farby veľké cca 4 mm.
Použitie.
Žltokoreň sa pestuje prevažne v Severnej Amerike ako pôdopokryvná záhradná rastlina v parkoch, kde sa za vhodných podmienok rýchle rozrastá. Požaduje vlhkú výživnú pôdu s dostatkom humusu. Vysadzuje sa do tieňa alebo polotieňa. Množí sa odkopkami, koreňovými odrezkami aj semenami.
Koreň obsahuje alkaloid „berberine“, ktorý pôsobí protizápalovo, hemostaticky aj imunostaticky a preto sa používa na zastavenie krvácania zo sliznice (hemoroidy, ďasná).
Stimuluje aj sekréciu žlče a žlčového farbiva, tým napomáha pri liečbe cirhózy pečene. Indiáni používali koreň proti brušným vredom, nachladnutiu, kŕčom a bolestiam v krku a v ústach. Používanie koreňa vo vysokých dávkach je potencionálne toxické.
Žltokoreň možno použiť na Slovensku ako okrasnú rastlinu. Má len zbierkový význam.
Zantoxyl

Zantoxyl ("Zanthoxylum") je rod rastlín patriacich do čeľade rutovité ("Rutaceae").
Použitie.
Niektoré druhy rodu zantoxyl možno použiť na Slovensku ako okrasné rastliny. Sú to efektné solitéry, ale majú len zbierkový význam, sú pestované zberateľmi.
Kvalifikácia na Majstrovstvá Európy v hádzanej mužov 2014

Kvalifikácia na Majstrovstvá Európy v hádzanej mužov 2014 bola kontinentálna kvalifikácia v hádzanej mužov, ktorú organizuje Európska hádzanárska federácia (EHF), a ktorej sa zúčastnilo rekordných 38 európskych štátov, ktoré súťažili o 14 miest na záverečný turnaj v 4 skupinách prvej a 7 skupinách druhej fázy kvalifikácie. Prebiehala od 8. júna 2012 do 16. júna 2013.
Priamy postup.
Priamo postupili hostiteľská krajina a víťaz ME 2012 (v tomto prípade vicemajster, keďže Dánsko bolo majstrom Európy):
Nasadenie do výkonnostných košov.
Nasadenie prebiehalo podľa rebríčku EHF, pozostávajúceho z umiestnení na šampionáte či z kvalifikácie na ME 2010, MS 2011 a ME 2012. Žrebovanie do kvalifikačných skupín prebehlo 20. mája 2012.
1. fáza kvalifikácie.
Skupina 1.
University of Cyprus Athletic Center, Nikózia
Skupina 2.
Palaflorio, Bari
Skupina 3.
Beit Maccabi Sport Centre, Rišon le-Cion
Skupina 4.
Yenisehir Belediyesi Sport Hall, Mercin
Karel Hieke

Ing. Karel Hieke (* 29. júl 1930, Jihlava† 9. máj 2011, Krásná Lípa) bol popredný český dendrológ a záhradník, autor desiatok publikácií o záhradníctve a dendrológii.
Bretfeldovský palác

Bretfeld(ov)ský palác alebo mešťanský dům U léta a zimy je barokový palác v Prahe na Malej Strane. Je chránený ako kultúrna pamiatka a jeho adresa je Nerudova 33/240.
Dejiny.
Pôvodne to bol barokový meštiansky dom. Ten bol v roku 1765 prestavaný (asi J. J. Wirchom) pre Josefa, grófa z Bretfeldu-Chlumčanského. Gróf Bretfeld z paláca urobil významné spoločenské stredisko, miesto konania plesov a koncertov. Medzi hostí patrili okrem iných Wolfgang Amadeus Mozart, alebo Giacomo Casanova. Reliéf sv. Mikuláša na priečelí a plastiky na schodisku sú dielom Ignáca Františka Platzera.
Miroslav Pinc

Miroslav Pinc (* 5. júl 1949, Obořiště† 4. apríl 2000, Praha) bol významný český ilustrátor kníh z oblasti botaniky resp. dendrológie.
Počas svojho života publikoval svoje perokresby vo viac než dvoch stovkách kníh. V roku 1981 bola Ing. Pincovi udelená Výročná nakladateľská cena Státního zemědělského nakladatelství za ilustráciu knihy Karel Hieke – "Pokojové rostliny".
Dielo.
Medzi jeho prvé práce patrí "Sadovnická dendrologie" od autorov Ing. Václava Hurycha a Ing. Ernesta Mikuláša. Z ďalších českých titulov možno menovať napr.:
Živánska veža

Živánska veža je zrúcanina stredovekej strážnej veže na západnom Slovensku v okrese Zlaté Moravce pri obci Jedľové Kostoľany.
Vznikla zrejme v druhej polovici 14. storočia a patrila panstvu hradu Hrušov. Strážila významnú obchodnú cestu údolím rieky Žitavy. Zanikla po roku 1708, kedy bol zničený hrad Hrušov. Pôvodne mala niekoľko poschodí, do dneška sa zachovalo torzo severozápadnej steny do výšky druhého poschodia.
Zoznam svetových flautistov

Toto je zoznam významných svetových flautistov klasickej hudby. Zoznam nie je úplný.
Zoznam slovenských tlačených encyklopédií

Toto je zoznam tlačených encyklopédií, lexikónov, výkladových a terminologických slovníkov (okrem čisto jazykových slovníkov) napísaných (aspoň sčasti) slovenskými autormi (t.j. neobsahuje len encyklopédie písané v slovenčine a neobsahuje encyklopédie v slovenčine, ktoré sú len prekladmi). 
Zahrnuté sú aj knihy, ktoré sa na typické encyklopédie veľmi nepodobajú, ale sami seba označujú ako encyklopédia (napr. viaceré knihy z edície Malá moderná encyklopédia).
Vynechané sú:
Všeobecné encyklopédie.
Slováci sú autormi viacerých hesiel najmä v nasledujúcich uhorských a českých všeobecných encyklopédiách:
Kyanippos (syn Adrasta)

Kyanippos (, ) je v gréckej mytológii syn argejského kráľa Adrasta a jeho manželky Amfithey.
Kyanippos syn Adrasta je postavou, s ktorou sa v mýtoch nestretáme. Podľa písomného záznamu starogréckeho historika Apollodora z Atén, bol Kyanippos synom argejského kráľa Adrasta a Amfithey a mal štyroch súrodencov, brata Aigialea a sestry Argeiu, Aigialu a Déipylu.
Iný Kyanippos bol synom jeho brata Aigialea a bol to posledný kráľ Argu z rodu thesálskych Amythaónovcov.
Euryalos

Euryalos (starogr. "Εὐρύαλος" – "Eurylaos", ) môže byť:
Y-Gerät

Y-Gerät (známy aj pod krycím menom Wotan) bol rádionavigačný systém používaný letectvom Tretej ríše počas druhej svetovej vojny na podporu nočného bombardovania Spojeného kráľovstva. Využíval princípy rádiových vĺn. Predchádzali mu systémy Knickebein a X-Gerät.
Princíp fungovania.
Pozemný rádiový vysielač vysielal lúč smerovaný na cieľové miesto. Analyzátor v lietadle dokázal určiť polohu lietadla voči tomuto lúču. Okrem toho vysielal pozemný vysielač špeciálne signály, ktoré prijímač v lietadle po zachytení odvysielal späť na inej frekvencii. Pozemná stanica porovnaním vyslaného a prijatého signálu dokázala zamerať vzdialenosť lietadla od vysielača. Keď sa lietadlo nachádzalo nad vypočítaným miestom (v osi lúča, v definovanej vzdialenosti od vysielača) dostalo rádiový signál pre zhodenie bômb.
Operačné použitie.
So systémom sa začalo experimentovať v lete 1940. Koncom roku 1940 bol systém namontovaný do lietadiel jednotky III/KG 26 so základňou v Poix pri Amiense. Vysielače boli umiestnené v Poix, Cherbourgu a Casseli. Briti vyvinuli na rušenie Y-Gerät rušiaci systém s kódovým menom Domino. Účinok Y-Gerät bol rušením úspešne znižovaný. Ako protiopatrenie sa Nemci snažili zmeniť frekvenciu na ktorej vysielal lúč Y-Gerät, tento krok však nemal dlhý efekt. Takisto sa pokúsili lokalizovať a bombardovať rušiace vysielače, tie sa však podarilo rýchlo obnoviť. 3. mája 1941 boli pri nálete na Liverpool a Birkenhead zostrelené tri lietadlá so systémom Y-Gerät. Prístroje boli vymontované a analyzované. Na základe získaných vedomosti Briti zostrojili nový rušiaci systém Benjamin.
Majstrovstvá Európy v netballe 2012

Majstrovstvá Európy v netballe 2012 boli 15. majstrovstvá Európy v netballe žien. Bolo to najvyššie európske podujatie FENA v netbale v roku 2012. Konalo za účasti 4 tímov od 25.27. mája 2012 v Sheffielde, v Anglicku. Víťazom sa stalo po 14-krát družstvo Anglicka.
Sharia4Belgium

Sharia4Belgium (doslova Šaría pre Belgicko) bola belgická radikálna moslimská organizácia.
Sharia4Belgium odsudzuje demokraciu a požaduje zmenu Belgicka na islamský štát fungujúci podľa princípov šaríe. Jej hovorcom bol Fouad Belkacem alias Abu Imran, ktorý je známy kontroverznými vyhláseniami. V roku 2011 organizácia označila smrť političky Marie-Rose Morelovej za trest od Boha.
V reakcii na nepokoje v bruselskej štvrti Molenbeek z mája 2012 belgická ministerka vnútra Joëlle Milquetová prisľúbila zákonnú úpravu, ktorá má umožniť štátnym orgánom zakázať fungovanie radikálnych skupín a rovnako umožní blokovať internetové stránky, ktoré vyzývajú na násilie a nenávisť. Jednou z takýchto stránok je aj webový portál organizácie Sharia4Belgium.
Hovorca hnutia Fouad Belkacem má záznam v trestnom registri za vlámanie a bol odsúdený v rokoch 2002, 2004 a 2007. V roku 2012 bol opäť odsúdený v Antverpách na dva roky nepodmienečne za podnecovanie k nenávisti voči nemoslimom. Maroko požaduje jeho vydanie v súvislosti s obchodom s drogami.
Jej bývalý vodca Fouad Belkacem bol v roku 2015 v Belgicku odsúdený na 12 rokov väzenia.
Saratovská ulica

Saratovská ulica je ulica:
Fritz Walter

Fritz Walter (* 31. október 1920, Kaiserslautern – † 17. jún 2002, Enkenbach-Alsenborn) bol nemecký futbalista, majster sveta z roku 1954. Za odohral 61 zápasov, v ktorých strelil 31 gólov. Zúčastnil sa dvoch majstrovstiev sveta, 1954, kde získal titul majstra sveta a o štyri roky neskôr, 1958, kedy skončil nemecký tím na štvrtom mieste.
Zomrel 17. júna 2002, štyri dni pred štvrťfinálovým zápasom Nemecka proti USA na Majstrovstvách sveta 2002. Pred zápasom si aktéri stretnutia uctili jeho pamiatku.
Saratovská ulica (Bratislava)

Saratovská ulica je ulica v Bratislave, v mestskej časti Dúbravka. Tvorí hlavnú ulicu tejto mestskej časti, vedie po nej električková trať.
Pôvod názvu.
Pomenovaná je podľa ruského mesta Saratov. Pred rokom 1974 sa volala Benkova ulica podľa slovenského maliara Martina Benku, ulica bola premenovaná z dôvodu vzniku duplicity názvu po pripojení Dúbravky k Bratislave. Od roku 1975 (30. výročie Májového povstania) do polovice 80. rokov 20. storočia sa územie pozdĺž južnej Saratovskej ulice (medzi ulicami Drobného a Janka Alexyho) nazývalo "Námestie Májového povstania českého ľudu"; toto námestie bolo v polovici 80. rokov zrušené a jeho názov bol použitý na novovytvorené námestie na konci dnešnej Markovej ulice v Petržalke.
Chotkův palác

Chotkův palác alebo měšťanský dům U zlatého pelikána je empírový palác v Prahe na Malej Strane. Je chránený ako kultúrna pamiatka a jeho adresa je Hellichova 1.
Dejiny.
Empírový palác vznikol po roku 1804 prestavbou dvoch barokových domov. V roku 1890 a 2002 bol poškodený povodňami.
V novembri 2000 tu bolo otvorené Informačné a kultúrne centrum Veľvyslanectva Japonska v Česku. Sídlia tu aj veľvyslanectvá Nórska a Fínska.
Hradčanské náměstí

Hradčanské náměstí je verejné priestranstvo v centre Hradčian v mestskej časti Praha 1 v bezprostrednej blízkosti Pražského hradu. Ide o hlavné námestie Hradčian, ktoré z východnej strany nadväzuje na I. hradné nádvorie a západnú vstupnú bránu a západné priečelie Pražského hradu. Na južnej strane vyúsťuje Kráľovská cesta ulicou "Ke hradu" (smerom od horného konca Nerudovej ulice). Tu sa nachádza vyhliadková terasa, resp. Hradná rampa s výhľadom na Prahu, neďaleko odtiaľto bola umiestnená aj socha prvého česko-slovenského prezidenta Tomáša Garrigue Masaryka pri príležitosti 150. výročia jeho narodenia.
Fürstenberský palác

Fürstenberský palác je pôvodne renesančná stavba v Prahe na Malej Strane. Je chránený ako kultúrna pamiatka a jeho adresa je Valdštejnská 8.
Dejiny.
V roku 1580 pozemok, kde palác stojí, kúpil cisársky rada Václav Berka z Dubé a Lipé, ktorý v roku 1583 prikúpil vinohrady na svahu hradného návršia. Zhruba do roku 1600 bol palác ďalej rozširovaný, v roku 1714 ho získali grófi z Vrbna. V polovici 18. storočia vykonával rozsiahle úpravy Kazimír Netolický z Eisenbergu, ktorý dal budove dnešnú podobu. V roku 1822 prešla zanedbaná nehnuteľnosť do rúk kniežaťa Karola Egona Fürstenberga. V roku 1920 palác získal československý štát, od roku 1922 tu sídli poľské veľvyslanectvo.
Úradné priestory nie sú verejne prístupné, ale od roku 2008 je sprístupnená terasová časť palácovej záhrady.
Chlorid arzenitý

Chlorid arzenitý (AsCl3) alebo arzénové maslo je anorganická zlúčenina. Je to toxická, olejovitá, bezfarebná kvapalina, ktorá však v nižšej čistote môže byť aj žltá. Je medziproduktom pri výrobe organických zlúčenín arzénu.
Syntéza.
Chlorid arzenitý sa pripravuje reakciou oxidu arzenitého s chlorovodíkom, s následnou destiláciou:
Možno ho pripravovať aj chlórovaním arzénu pri 80 – 85 °C, ale k tejto metóde je potrebný elementárny arzén.
Ďalšou možnosťou je príprava reakciou oxidu arzenitého s dichlórdisulfánom. Je na to potrebný jednoduchý prístroj a proces je účinný: 
Reakcia.
Chlorid arzenitý s vodou hydrolyzuje na kyseliny arzenitú a chlorovodíkovú:
Hoci je chlorid arzenitý menej citlivý na vlhkosť ako chlorid fosforitý, na vlhkom vzduchu takisto dymí. 
Chlorid arzenitý pri pôsobení oxidu arzenitého podlieha redistribúcii za vzniku anorganického polyméru chloránu arzenitého. So zdrojmi chlóru tvorí chlorid arzenitý soli obsahujúce anión [AsCl4]-. Reakciou s bromidom alebo jodidom draselným vzniká bromid, resp. jodid arzenitý.
Chlorid arzenitý je užitočný v organickej chémii, napríklad trifenylarzán vzniká z chloridu arzenitého takto: 
Bezpečnosť.
Zlúčeniny arzénu sú všeobecne veľmi toxické. Pre chlorid arzenitý to platí obzvlášť, pretože je prchavý a dobre rozpustný. Stredná smrteľná dávka (LD50) chloridu arzenitého je 48 mg/kg.
Demyelinizačné choroby centrálneho nervového systému (MKCH-10)

G35 - G37: DEMYELINIZAČNÉ CHOROBY CENTRÁLNEHO NERVOVÉHO SYSTÉMU patria do VI. kapitoly MKCH-10 - Choroby nervového systému.
G35 - ROZTRÚSENÁ SKLERÓZA - SCLEROSIS MULTIPLEX
G36 - INÁ AKÚTNA ROZTRÚSENÁ DEMYELINIZÁCIA
G37 - INÉ DEMYELINIZAČNÉ CHOROBY CENTRÁLNEHO NERVOVÉHO SYSTÉMU
systému
Epizodické a záchvatové poruchy (MKCH-10)

G40 - G47: EPIZODICKÉ A ZÁCHVATOVÉ PORUCHY patria do VI. kapitoly MKCH-10 - Choroby nervového systému.
G40 - EPILEPSIA - ZRÁDNIK
(fokálna) (parciálna) s jednoduchými parciálnymi kŕčmi
(fokálna) (parciálna) s komplexnými parciálnymi kŕčmi
G41 - EPILEPTICKÝ STAV - STATUS EPILEPTICUS
G43 - MIGRÉNA
Podľa potreby použiť doplnkový kód vonkajších príčin (XX. kapitola) na identifikovanie liečiva, ak je liečivo etiologickým faktorom.
G44 - INÉ SYNDRÓMY BOLESTI HLAVY
G45 - PRECHODNÉ MOZGOVÉ ISCHEMICKÉ ATAKY A PRÍBUZNÉ SYNDRÓMY
G46* - CIEVNE SYNDRÓMY MOZGU PRI CEREBROVASKULÁRNYCH CHOROBÁCH (I60 - I67†)
G47 - PORUCHY SPÁNKU
Majstrovstvá Európy v basketbale žien 2013

Majstrovstvá Európy v basketbale žien 2013 boli v poradí 34. majstrovstvá Európy v basketbale žien, ktoré organizuje Európska basketbalová federácia (FIBA Europe). Konali sa v piatich francúzskych mestách: Vannes, Trélazé, Lille, Mouilleron-le-Captif a Orchies od 15.30. júna 2013, za účasti 16 tímov. Francúzsko po rokoch 1976 a 2001 tretíkrat hostilo ženský basketbalový šampionát.
Organizácia turnaja bola Francúzsku pridelená 5. decembra 2010 v Mníchove po jednohlasnom rozhodnutí. Žrebovanie skupín prebehlo 21. septembra 2012. Tieto ME boli zároveň kvalifikáciou na Majstrovstvá sveta 2014, ktoré sa uskutočnia v Turecku. Kvalifikovalo sa na ne 5 najlepších družstiev.
Nasadenie do košov.
Nasadenie do výkonnostných košov bolo uskutočnené podľa umiestnenia na predchádzajúcich ME a podľa výsledkov v kvalifikácii na tieto ME:
Pozn: Číslo v zátvorke udáva umiestneie v medzinárodnom rebríčku FIBA v roku 2012.
Slovník

Slovník môže byť:
Grömlingovský palác

Grömlingovský palác alebo U kamenného stolu či U raka je rokokový palác v Prahe na Malej Strane. Je chránený ako kultúrna pamiatka a jeho adresa je Malostranské námestie 28/5.
Dejiny.
Na mieste paláca stálo päť domov, ktoré boli po roku 1786 (po tom, čo ich kúpil advokát Karel z Grömlingu) zjednotené prestavbou podľa projektu Josefa Jägera. Dom zdobia plastiky mytologických postáv od I.F. Platzera. V rokoch 1858 – 1919 stál pred palácom pomník rakúskeho poľného maršala Radeckého z Radče, ktorý je dnes uložený v Lapidáriu Národního muzea. Tento pomník potom nahradil pomník francúzskeho historika a znalca českých dejín E. Denisa, ktorý na mieste stál až do roku 1940, kedy bol roztavený pre vojnové účely. 
V prízemí paláca bolo v roku 1740 otvorené pohostinské zariadenie, od roku 1874 tu fungovala kaviareň "Café Radetzky". Pôvodne to bola dôstojnícka kaviareň, ale postupne sa stala miestom, ktoré navštevovali slávne osobnosti českej kultúry – Jan Neruda, Ema Destinnová, alebo Jan Zrzavý. Neskôr bola premenovaná na "Malostranskou kavárnu". V roku 1939 kúpil palác podnikateľ Popper a po roku 1948 budovu s kaviarňou využívalo "Státní zdravotnické nakladatelství Avicenum". Po roku 1989 bola kaviareň kvôli reštitučnému sporu otvorená len krátko v polovici 90. rokov. Dnes sa volá "Square Malostranská kavárna".
Dimitrios Lundras

Dimitrios Lundras (; * 4. september 1885 – † 15. február 1970) bol grécky gymnasta a olympijský medailista.
Ako najmladší účastník histórie olympijských hier vo veku 10 rokov a 218 dní získal v Aténach 9. apríla 1896 s gréckym gymnastickým tímom bronzovú medailu v disciplíne bradlá. 
Slúžil v oboch svetových vojnách a dosiahol hodnosť admirála v gréckom námorníctve.
Vrbnovský palác

Vrbnovský palác, alebo "Chotkovský dům", je palác v Prahe na Hradčanoch v mestskej časti Praha 1. Je chránený ako kultúrna pamiatka a jeho adresa je Loretánská 19.
Dejiny.
Je to pôvodne renesančný dom s barokovými a neskoršími úpravami. V paláci a v susednom dome "U kanónu" (Loretánska 17/103) bol v roku 1837 zriadený výchovný ústav pre nevidiacich. Dnes je tu štátna Škola Jaroslava Ježka – praktická škola pre zrakovo postihnutých.
Thunovský palác (Thunovská)

Thunovský palác, alebo tiež "Leslieovský palác" je palác v Prahe na Malej Strane. Je chránený ako kultúrna pamiatka a jeho adresa je Thunovská 14.
Dejiny.
Podľa tohoto paláca sa horná časť Zámeckých schodov nazývala Thunovská a od roku 1870 sa takto nazýva celá ulica. Na začiatku 20. rokov 20. storočia kúpilo palác od Josefa Osvalda III. Thuna z Hohenštejna-Salm-Reifferscheidt Spojené kráľovstvo. Dodnes tu sídli britská ambasáda v Prahe.
Leonel Sánchez

Leonel Sánchez celým menom Leonel Guillermo Sánchez Lineros (* 25. apríl 1936, Santiago, Čile – † 2. apríl 2022) bol čilský futbalista, ktorý hrával na poste ľavého útočníka. S Čile získal na Majstrovstvách sveta 1962 bronzovú medailu.
Kariéra.
Reprezentačná.
V rokoch 1955 až 1968 odohral za čilskú reprezentáciu 85 zápasov, v ktorých strelil 24 gólov.
Na majstrovstvách sveta v roku 1962 sa stal so štyrmi gólmi spolu s ďalšími piatimi hráčmi najlepším strelcom turnaja. Na týchto majstrovstvách tiež v zápase proti Taliansku udrel lakťom protihráča Maria Davida.
Science Museum of Minnesota

Science Museum of Minnesota je americký múzejný komplex zameraný na technológiu, prírodovedu, fyziku a matematiku. Bol založený v roku 1907 v meste Saint Paul. Podľa vlastných údajov je vedecké múzeum Minnesoty najnavštevovanejšie na hornom Stredozápade USA. Zamestnáva viac ako 500 zamestnancov a 1 600 dobrovoľníkov. Navštívi ho okolo 1 milióna návštevníkov ročne.
Múzeum sídlilo pôvodne v iných lokalitách, jeho súčasnú budovu postavil štát Minnesota v roku 1999. Pri sťahovaní v roku 1999 bolo premiestnených viac ako 1,75 milióna druhov výstavných exemplárov. 
Múzeum má rozsiahly vzdelávací program - programy pre školy, špecialistov, ako aj pre bežných návštevníkov.
Expozície.
Stále expozície múzea zahŕňajú:
Sweerts-Sporckův palác

Sweerts-Sporckův palác je komplex skladajúci sa z dvoch budov v pražskom Novom Městě, v Hybernskej ulici, chránený ako kultúrna pamiatka. 
Dejiny.
Budova Hybernská č. p. 3 je barokový dvojposchodový palác z rokov 1694 – 1699 od Jeana Baptista Matheya, po roku 1783 bola uskutočnená jeho prestavba v štýle klasicizmu (architekt Antonín Haffenecker). Sochársku výzdobu vrátane dvoch portálov s antickými božstvami vytvoril Ignác František Platzer.
Na budovu Lidového domu prilieha klasicistická budova paláca (Hybernská č. p. 5). Jednoposchodovú stavbu v roku 1790 pristaval architekt Ignác Jan Nepomuk Allipardi. Dekorácie v štuku a kamennú plastiku vytvoril opäť Platzer. Moderná prístavba v zadnej fronte z rokov 1923 – 1925 bola určená pre Anglo-československú banku a bola realizovaná podľa návrhu Josefa Gočára v ustupujúcom českom art deco a konštruktivizme.
Do roku 2011 palác vlastnili České dráhy, ktoré ho po niekoľkých pokusoch v dražbe predali len za 190 miliónov Kč. Budovu vlastní Karlova univerzita a slúži Filozofickej fakulte.. V roku 2012 sa má uskutočniť rekonštrukcia..
Schönbornský palác

Schönbornský palác, alebo aj "Colloredovský palác", je palác v Prahe na Malej Strane. Je chránený ako kultúrna pamiatka a jeho adresa je Tržiště 15.
Dejiny.
Palác vznikol spojením piatich renesančných domov. V rokoch 1715 až 1718 ho Bartolomeo Scotti prestaval vo vrcholne barokovom slohu. Projekt prestavby sa pripisuje aj Giovannimu Battistovi Alliprandimu. Od roku 1794 objekt patril Schönbornovcom. V súčasnosti tu sídli ambasáda USA.
Gróf Colloredo Waldsee tu v roku 1660 zriadil terasovitú záhradu na petřínskom svahu, ktorá vznikla na mieste bývalého vinohradu. Na svojom južnom konci záhrada vrcholí letohrádkom s otvorenými arkádami a pavilónovým nadstavcom.
Salmovský palác

Salmovský palác je klasicistický palác na Hradčanskom náměstí na Hradčanoch v mestskej časti Praha 1, chránený ako kultúrna pamiatka.
Dejiny.
Palác dal postaviť rokoch 1800 - 1811 pražský arcibiskup Vilém Florentin, knieža Salm-Salm podľa návrhu Františka Pávíčka na mieste, kde predtým stálo niekoľko menších šľachtických sídiel. Pôvodne to mal byť luxusný bytový dom.
Od roku 2002 spadá pod Národní galériu , ktorá tu pôsobí od roku 2004 . V budúcnosti tu má byť umiestnená expozícia stredovekého umenia. Palác je v súčasnosti v rekonštrukcii, ktorej predchádzal archeologický prieskum dokončený v roku 2006. Objekt má byť funkčne prepojený so susedným Schwarzenberským palácom, ktorý je tiež rekonštruovaný.
Príručka

Príručka alebo staršie príručná kniha môže byť:
Príručka môže byť aj hovorovo príručná knižnica
KeyBank Center

KeyBank Center je multifunkčná aréna v americkom meste Buffalo v štáte New York. Bola postavená primárne pre klub NHL Buffalo Sabres a otvorená v roku 1996, kedy nahradila teraz už zbúraný Memorial Auditorium.
História.
Práva na názov areny boli predané banke Marine Midland Bank, ktorá bola súčasťou bankovej skupiny HSBC a aréna bola premenovaná na Marine Midland Arena ešte pred prvým zápasom. V roku 1999 skupina HSBC v rámci medzinárodného omladzovacieho projektu zmenila názov na HSBC Arena. A v roku 2011 finančná skupina First Niagara Financial Group kúpila všetky pobočky banky HSBC v štáte New York a v lete tohto istého roku dosiahli sponzor, mesto, klub a štadión dohodu o novom názve, First Niagara Center. Dohoda je platná na obdobie 15 rokov. Novinárska lóža je pomenovaná po bývalom komentátorovi pre Buffalo Sabres, členovi Hokejovej siene slávy, Tedu Darlingovi.
Ukazovateľ skóre.
16. novembra 1996, len pár minút po odchode hráčov z tréningu a pár hodín pred začiatkom zápasu medzi Sabres a Boston Bruins, kocka nad ľadom spadla, keď bola diaľkovo premiestňovaná. Nikto nebol zranený, zápas s Bruins ale musel byť odložený. Nový ukazovateľ skóre bol pridaný neskôr v priebehu sezóny.
V sezóne 2007 – 08 bol nainštalovaný nový ukazovateľ skóre, od firmy Daktronics. Navyše boli rekonštruované a pridané dve nové rady reproduktorov. Nový ukazovateľ skóre je tvorený štyrmi obrazovkami vysielajúcimi vo vysokom rozlíšení obkľúčených dvoma LED šesťdesiattristupňovými kruhovými lištami. Na spodnom konci ukazovateľa je obrovské logo Sabres (bizón) a dve obrie prekrížené šable. Rukoväte šablí sú vybavené svietiacimi LED diódami. Pri každej výhre Sabres alebo po strelenom góle sa dymí z nozdier obrích bizónov.
Prevádzka.
Posledné dôležité úpravy boli prevedené v roku 2008. V blízkosti hlavného vchodu do arény boli nainštalované nové nástenné maľby s obrázkami z Winter Classic 2008, ktoré sa hralo na buffalskom futbalovom štadióne.
V aréne sa odohral tretí, štvrtý a šiesty zápas finále Stanley Cupu v roku 1999. Najviac sa spomína na šiesty zápas, kedy v treťom predĺžení rozhodol o víťazstve Dallas Stars kontroverzným gólom Brett Hull.
Štadión je tiež pravidelne miestom konania univerzitných športových udalostí a koncertov. Finále mužských basketbalových univerzitných líg NCAA a MAAC sa tu hralo už štyrikrát.
Aréna je priamo spojená so stanicou buffalského metra "Special Events".
Chlorid bárnatý

Chlorid bárnatý (BaCl2) je iónová anorganická zlúčenina chlóru a bária. Je to jedna z najdôležitejších rozpustných solí bária. Podobne ako iné takéto soli je toxický. Sfarbuje plameň do žltozelena. Vykazuje hygroskopické vlastnosti.
Štruktúra a vlastnosti.
Chlorid bárnatý tvorí kryštály fluoritového charakteru, tak charakteru chloridu olovnatého. V oboch prípadoch ide o prejav preferencie veľkého iónu Ba2+ pre koordinačné čísla väčšie ako šesť. Vo vodnom roztoku sa chlorid bárnatý chová ako obyčajná soľ, ide o elektrolyt 1:2, roztok má neutrálne pH.
Chlorid bárnatý reaguje so síranovým iónom za vzniku bielej zrazeniny síranu bárnatého.
Podobne reaguje aj šťavelan (oxalát):
Príprava.
Chlorid bárnatý je možno pripraviť z hydroxidu alebo uhličitanu bárnatého; uhličitan sa vyskytuje v prírode ako minerál witherit. Tieto zásadité soli reagujú s kyselinou chlorovodíkovou za vzniku hydratovaného chloridu bárnatého. 
Priemyselne sa vyrába dvojstupňovým procesom z barytu (síranu bárnatého):
Prvý krok musí prebiehať za vysokej teploty.
V druhom kroku je potrebné roztaviť reaktanty. Chlorid bárnatý sa z výslednej zmesi vyplaví vodou.
Z vodných roztokov kryštalizuje chlorid bárnatý do podoby bielych kryštálov dihydrátu: BaCl2•2 H2O.
Použitie.
Ako lacná, rozpustná soľ bária má chlorid bárnatý široké spektrum laboratórnych aplikácií. Bežne sa používa na testovanie na prítomnosť síranového iónu (princíp pozri vyššie). V priemysle sa využíva hlavne na čistenie soľanky a pri výrobe solí pre tepelné spracovanie, cementovanie ocelí, pri výrobe pigmentov a pre výrobu ďalších solí bária. Chlorid bárnatý je možné použiť i v zábavnej pyrotechnike pre tvorbu jasnej zelenej farby. Použiteľnosť je však limitovaná toxicitou chloridu bárnatého.
Bezpečnosť.
Chlorid bárnatý, rovnako ako ďalšie vo vode rozpustné soli bária, je veľmi toxický. Potenciálnymi protijedmi sú síran sodný a horečnatý, pretože môžu previesť chlorid na nerozpustný (a teda netoxický) síran bárnatý.
Harvestor

Harvestor je typ ťažkého lesného vozidla, ktorý sa špecializuje na výrub, odvetvovanie a skracovanie stromov. Lesný harvestor je najčastejšie používaný spolu s vyvážacím traktorom, ktorý tieto stromy vyváža na skládky dreva k cestám.
Harvestor je samohybný stroj vybavený rezacou hlavou, ktorej súčasťou sú nože alebo píla. Hlava je obvykle pripojená na kĺbové rameno ovládané hydraulicky. Najznámejšími výrobcami harvestorov sú Timberjack (vlastník John Deere), Valmet (vlastník Komatsu) a Ponsse.
História.
Lesné harvestory boli vyvinuté v Švédsku a Fínsku a dnes sú prevádzkované prakticky v každej komerčnej ťažbe stromov v týchto krajinách. Prvý plne mobilný drevársky "harvestor", PIKA model 75, bol vyvinutý v roku 1973 fínskym systémovým inžinierom Sakarim Pinomäkim a jeho firmou PIKA Forest Machines.
Oinóné

Oinóné alebo Oinóna (starogr. "Οἰνώνη" – "Oinóné", ) je v gréckej mytológii nymfa z Tróady, dcéra riečneho boha Kebréna.
Do Oinóny sa zamiloval mladý pastier Paris, ako dieťa odvrhnutý syn trójskeho kráľa Priama. Tento osud Parida stihol potom, čo veštba veštca Aisaka predpovedala, že sa stane príčinou zániku Tróje. Aisakos dokonca navrhol, aby bol Paris po narodení usmrtený, ale to sa nestalo a veštba sa tak po rokoch naplnila.
Keď Paris jedného dňa pásol stádo a čakal na svoju lásku Oinónu, objavil sa pred ním boh Hermes s bohyňami Hérou, Aténou a Afroditou a podal mu jablko a povedal, že má z rozhodnutia boha Dia dať jablko tej z bohýň, ktorá je najkrajšia. Všetky tri sa mu videli rovnako krásne a bohyne, aby mu pomohli rozhodnúť sa, ponúkli mu moc, vojnovú slávu a lásku najkrajšej zo žien. Paris si vybral ponuku Afrodity, lásku krásnej ženy.
Paris sa potom zúčastnil pastierskych súťaží a veštkyňa Kassandra v ňom spoznala kráľovho vyhnaného syna a Paris len čo sa dozvedel, že je synom trójskeho kráľa Priama, Oinónu opustil a odišiel do Tróje, kde ho rodičia s radosťou prijali.
Paris v Tróji už na svoje stretnutie s bohyňami takmer zabudol, ale bohyne nezabudli. Prebudili v ňom túžbu po žene a vnukli mu myšlienku odísť do Sparty, kde žila krásna Helena, manželka spartského kráľa Menelaa a podnietili medzi nimi vzájomnú lásku a Paris ju krátko nato uniesol do Tróje, kde sa s ňou oženil. Gréci potom vypovedali Tróji vojnu a vypravili proti nej mohutné loďstvo a vojsko a po deviatich rokoch obliehania, Tróju v desiatom roku dobyli a zničili.
Paris tiež bojoval vo vojne, nijako sa však v boji nevyznamenával. Okamih jeho slávy sa dostavil až pred jeho smrťou. Zabil veľkého hrdinu Achillea šípom, ako to predpovedala dávna veštba. Krytý vysokými hradbami vystrelil na príkaz boha Apolóna a ten riadil smer šípu do nechránenej Achillovej päty.Paris bol počas tejto chvíle tiež ranený otráveným šípom Filoktéta a v bolestiach sa vrátil na Idu, kde bol v mladosti pastierom. Spomenul si na Oinóné, nestihol ju však už nájsť.
Oinóné sa o jeho smrti dozvedela a ponáhľala sa s ním rozlúčiť. Naposledy mu prejavila svoju lásku tak, že sa vrhla do plameňov jeho pohrebnej hranice a zomrela s ním.
Klytios (Gigant)

Klytios (starogr. "Κλύτιος" – "Klytios", ) je v gréckej mytológii syn bohyne zeme Gaie, zrodený z kvapiek krvi boha neba Urána, po kastrácii vlastným synom Kronom.
Na podnet svojej matky Gaie sa s ďalšími Gigantmi (svojimi bratmi, obludnými a dlhovlasými obrami), zúčastnil vzbury proti olympským bohom. Aj keď bol vďaka čarovnej byline údajne nezraniteľný, zasiahol ho v boji žeravým kameňom boh Héfaistos (podľa inej verzie bohyňa Hekaté) a ťažko zraneného ho potom zabil Herakles, ktorého na potlačenie vzbury zavolal najvyšší boh Zeus.
Ján Mathé

Ján Mathé (* 14. jún 1922, Košice – † 5. jún 2012, Košice) bol slovenský sochár.
Životopis.
Ako dieťa žil Ján Mathé s rodinou priamo v areáli bývalej "Štátnej nemocnice v Košiciach". Otec ho občas brával do pitevne, aby sa naučil kresbu tela a rozumel ľudskej anatómii. Tento jeho veľmi ojedinelý výtvarný talent si všimol jeho profesor József Nádaskay počas Jánovho štúdia na "Premonštrátskom gymnáziu". Okamžite po maturite sa musel Ján podrobiť niekoľko mesačnému výcviku a následne narukoval do prvej línie ku konskému záprahu s delom a pol vyslaný na Ukrajinu. Po všetkých hrozných obrazoch tejto časti jeho života sa vojna skončila a on sa vybral z Košíc do Prahy.
Sochárstvo študoval v rokoch 1945 – 1950 v Prahe na Akadémii výtvarných umení u Otakara Španiela. Po návrate do Košíc vytvoril viacero diel, ktoré sa nachádzajú na viacerých sídliskách, či známu plastiku "Sám v košickom krematóriu". Medzi základné témy jeho tvorby patrí ľudský život, uvažovanie o jeho zrode, hodnote a ochrane.
V roku 1967 mal aj on aj jeho manželka automobilovú nehodu. Ján ostal v kóme niekoľko týždňov a takmer všetko sa musel učiť postupne od začiatku. V priebehu rokov po autonehode Mathé stvoril svoje majstrovské a vrcholné dielo – "Plod života".
V roku 1984 vystvavoval prvý krát v Slovenskej národnej galérii a o dva roky neskôr vo Východoslovenskej galérii. V roku 1998 bola otvorená retrospektívna výstava jeho tvorby vo "Vodných kasárňach" Slovenskej národnej galérie v Bratislave. V roku 2007 mu bola udelená Cena mesta Košice. Výstavu pod názvom "Ján Mathé &amp; Pocty" pre Jána Mathého uskutočnili v roku 2010 v Považskej galérii umenia v Žiline.
V rámci projektu Košice - Európske hlavné mesto kultúry 2013 bolo dňa 19. januára 2013 po ňom pomenované bývalé "Námestie nádeje" na križovatke Hlinkovej ulice a Národnej triedy v Košiciach na Námestie Jána Mathého.
Diela (výber).
Nasledujúci zoznam charakterizuje výber niektorých diel:
Diomédes

Diomédes (iné názvy: Diomédés, Diomedes; "Diomédes/iný prepis Diomédés", ) môže byť:
Diomedes môže byť aj:
Groove metal

Groove metal je štýl heavy metalu. Je často používaný na označenie skupín Pantera a Exhorder. Vo svojej podstate groove metal preberá intenzitu a zvukové vlastnosti z thrash metalu, držiac sa v strednom tempe, pričom mnoho skupín tvorí občasné prechody do rýchleho tempa.
Charakteristické znaky a pôvod.
Album "Cowboys from Hell" od skupiny Pantera z roku 1990 bol označený ako „prelomový“ a „smerodajný“ pre groovemetalový žáner. Ian Christe pripisuje zásluhu na vytvorení nového, z death metalu odvodeného štýlu skupinám Sepultura s albumom "Chaos A.D." a Pantere - ich groovemetalový sound ovplyvnil v 90. rokoch novú generáciu kapiel. Groovemetalové skupiny včlenili do svojej tvorby prvky thrash metalu, hardcore punku a industriálnej hudby. Tommy Victor zo skupiny Prong tvrdí, že postoje groove metalu pochádzajú od skupiny Bad Brains.
Skupiny.
Tento štýl sa spája so skupinami ako Pantera, Lamb of God, Sepultura, Soulfly, Gojira, Throwdown, Machine Head, Byzantine, Trivium, Anthrax, Korn a Spiritual Beggars. Niektoré kapely vyvinuli veľa úsilia, aby neboli považované za groovemetalovú kapelu. Veteráni thrash metalu Annihilator odišli od Roadrunner Records roku 1993 práve kvôli tomu, aby neboli zapletení do groovemetalového trendu podporovaného týmto labelom. A odvtedy títo Kanaďania nehrali v Severnej Amerike až do júla 2011, keď sa vrátili, aby si zahrali na vypredanom predstavení v Quebecu a objavili sa na hlavnom pódiu festivalu Heavy MTL v Montreale.
Vplyv na iné žánre.
Priekopnícke groovemetalové skupiny ako Pantera (pôvodne glammetalová skupina) a Sepultura (pôvodne deathmetalová skupina) položili základy pre nu metal a metalcore. Nu metal využíva podladené riffy (i keď nie také komplikované ako v groove metale), prvky hip hopu ako rapovanie a turntablism a groovemetalové rytmy, zatiaľ čo takmer neobsahuje gitarové sóla a komplexnú gitarovú hru. Metalcore kladie dôraz na tradičné metalové harmónie, a taktiež obsahuje breakdowny, čiže pomalé, intenzívne pasáže, ktoré zvádzajú k moshingu.
Antifates (syn Melampoda)

Antifates alebo Antifatés (starogr. "Aντιφάτης" – "Antifates/iný prepis Antifatés", ) je v gréckej mytológii syn messénskeho veštca Melampoda a Ifianassy (alebo Ifianeiry). Bol kráľ v Argu.
Antifates bol synom veštca Melampoda, zakladateľa vlády Amythaonovcov v Argu. Mal jedného súrodenca, brata Mantia. So svojou manželkou Zeuxippou, dcérou Hippokoóna, splodil dvoch synov Oikla a Amfalka. Po jeho smrti nastúpil na trón v Argu jeho syn Oikles.
National Lacrosse League

National Lacrosse League, skr. NLL (v doslovnom preklade Národná lakrosová liga), je profesionálna a najprestížnejšia liga v boxlakrose, halovej forme lakrosu, v ktorej sa zúčastňujú kluby Spojených štátov amerických a Kanady. Táto severoamerická liga bola založená v roku 1986 pod názvom "Eagle Pro Box Lacrosse League" a v prvej sezóne (1987) v nej hralo 6 tímov. Od roku 19891997 niesla meno "Major Indoor Lacrosse League".
Rekordný počet tímov, 15, v nej hralo v sezóne 2023. 10 tímov je z USA a 5 z Kanady, ktoré sú rozdelené do 2 divízií, Východnej a Západnej. Tímy hrajú o tzv. Champion's Cup (v preklade Pohár majstrov). Oproti Major League Lacrosse, ktorá sa hrá vonku na tráve a v lete, sa NLL hráva v hale a v zime.